b'\n_START_ARTICLE_\nKauno kamerinis teatras\n_START_PARAGRAPH_\nKauno kamerinis teatras\xc2\xa0\xe2\x80\x93 savivaldyb\xc4\x97s \xc4\xafvairaus \xc5\xbeanro teatras Kaune, K\xc4\x99stu\xc4\x8dio g. 74A.\n_START_SECTION_\nIstorija\n_START_PARAGRAPH_\nKauno kamerinis teatras veikl\xc4\x85 prad\xc4\x97jo 1976\xc2\xa0m. kaip Stanislovo Rubinovo Jaunimo muzikin\xc4\x97 studija. Pirmasis spektaklis\xc2\xa0\xe2\x80\x93 Giedriaus Kuprevi\xc4\x8diaus opera \xe2\x80\x9eTen, viduje\xe2\x80\x9c suvaidinta 1977 metais. 1986\xc2\xa0m. studijai suteiktas profesionalaus teatro statusas. Studija pavadinta Kauno jaunimo kameriniu teatru. 1987\xc2\xa0m. teatras Kaune sureng\xc4\x97 tarptautin\xc4\xaf festival\xc4\xaf \xe2\x80\x9eJaunasis teatras 87\xe2\x80\x9c. 1991\xc2\xa0m. teatrui suteiktos nuolatin\xc4\x97s patalpos.  Nuo 2005\xc2\xa0m. Kauno kamerinis teatras. Nuo 2009\xc2\xa0m. Kauno kamerinio teatro iniciatyva Kaune vyksta tarptautinis monospektakli\xc5\xb3 festivalis \xe2\x80\x9eMonoBaltija\xe2\x80\x9c._NEWLINE_Nuo 1986\xc2\xa0m. Kauno kamerinis teatras dalyvauja Lietuvos ir tarptautiniuose teatr\xc5\xb3 festivaliuose, yra ne kart\xc4\x85 juose apdovanotas. Teatras gastroliavo Rusijoje, \xc4\x8cekijoje, Suomijoje, kitose \xc5\xa1alyse. Kiekvien\xc4\x85 sezon\xc4\x85 Kauno kamerinis teatras parengia tris premjeras, viena j\xc5\xb3 skiriama vaikams. Teatro spektakliai skirtingi \xc5\xbeanrais ir forma. Teatro pjeses kuria poet\xc4\x97, aktor\xc4\x97, dramaturg\xc4\x97 Daiva \xc4\x8cepauskait\xc4\x97.\n_START_SECTION_\nAktoriai\n_START_PARAGRAPH_\nPirmoji studija:_NEWLINE__NEWLINE_Rimas \xc4\x8ciurlionis, Gintar\xc4\x97 Jautakait\xc4\x97, Liongina Juod\xc5\xbeiukynait\xc4\x97, Aurelija Kairyt\xc4\x97, Genovait\xc4\x97 Karali\xc5\xabnait\xc4\x97, Ar\xc5\xabnas Navalinskas, Saulius Mackevi\xc4\x8dius, Audron\xc4\x97 Pa\xc5\xa1konyt\xc4\x97, Linas Pe\xc4\x8di\xc5\xabra, Romas Poli\xc5\xabnas, Audra Stasiukonyt\xc4\x97, Ramun\xc4\x97 \xc5\xa0irbinskait\xc4\x97, Ar\xc5\xabnas Vai\xc4\x8di\xc5\xabnas, Art\xc5\xabras Vasiljevas, Julius Vilnonis, Ri\xc4\x8dardas \xc5\xbdekevi\xc4\x8dius_NEWLINE_V\xc4\x97liau teatre vaidmenis k\xc5\xabr\xc4\x97:_NEWLINE__NEWLINE_Mindaugas Ancevi\xc4\x8dius, Gabriel\xc4\x97 Ani\xc4\x8dait\xc4\x97, Rita Atra\xc5\xa1kevi\xc4\x8di\xc5\xabt\xc4\x97, Saulius Bakanas, Gintautas Bejeris, Eugenija Bendori\xc5\xabt\xc4\x97, Margarita Beresnevait\xc4\x97, Jonas \xc4\x8cepulis, Dana Di\xc4\x8dkut\xc4\x97, K\xc4\x99stutis Eiva, Art\xc5\xabras Galusevi\xc4\x8dius, Paulius Jaru\xc5\xa1evi\xc4\x8dius, Romas Kaulinis, Raimonda Kimbarait\xc4\x97, Antanas Ki\xc5\xa1\xc5\xabnas, Donatas Kizinis, J\xc5\xabrat\xc4\x97 Kluoni\xc5\xabt\xc4\x97, K\xc4\x99stutis Krasauskas, Liubomiras Laucevi\xc4\x8dius, Audrius Mie\xc4\x8dius, Viktoras Mutkaris, Daiva Naru\xc5\xa1yt\xc4\x97, Liuda Nikonova, Sonata Paliulyt\xc4\x97, Lina Petrauskait\xc4\x97, Leila Pikk, Goda Piktyt\xc4\x97, Nomeda Pil\xc4\x97nait\xc4\x97, Saulius Pirinauskas, Giedra Purlyt\xc4\x97, Petras Venslovas, Gintaras Ramonas, Algimantas Sl\xc4\x97nys, Mira Solovej, Gintaras \xc5\xa0ileika, Saulius Urbonas, Irena Viplentait\xc4\x97, Saulius Zakaras, Marcel\xc4\x97 Zikarait\xc4\x97, Darius \xc5\xbdi\xc5\xabra_NEWLINE_Kameriniame teatre karjer\xc4\x85 prad\xc4\x97jo:_NEWLINE__NEWLINE_Valdis Aleksaitis, Rolandas Atko\xc4\x8di\xc5\xabnas, Neringa Bulotait\xc4\x97, Algirdas Dainavi\xc4\x8dius, Redita Dominaityt\xc4\x97, Dainius Gavenonis, Vesta Grab\xc5\xa1tait\xc4\x97, Jurga Kalvaityt\xc4\x97, Arvydas Lebeli\xc5\xabnas, Birut\xc4\x97 Mar, Birut\xc4\x97 Prekevi\xc4\x8di\xc5\xabt\xc4\x97, Virginijus Pup\xc5\xa1ys, Ieva Zelionkait\xc4\x97, Aleksandras Rubinovas, Daiva \xc5\xa0kelevait\xc4\x97, Egidijus Tamo\xc5\xa1i\xc5\xabnas, Violeta Steponkut\xc4\x97._NEWLINE_Dabartin\xc4\x97 teatro trup\xc4\x97:_NEWLINE__NEWLINE_Jonas Baranauskas, Simona Blad\xc5\xbeenauskait\xc4\x97, Vytautas Gasili\xc5\xabnas, Kristina Kazakevi\xc4\x8di\xc5\xabt\xc4\x97, Alma Masiulionyt\xc4\x97, Edita Nici\xc5\xabt\xc4\x97.'